***MANAGEMENTUL PROIECTULUI cod SMIS 34972***

***Nr. 83/ 26.03.2012***

**CLARIFICĂRI**

privind achiziţia publică de ***„Echipamente de TCC, licențe şi consumabile necesare desfășurării activității de management a proiectului cod SMIS 34972”***

**Privind: *răspuns de clarificări pentru posibilii ofertanţi la cererea de oferte pentru încheierea unui contract de furnizare „Echipamente de TCC, licențe şi consumabile necesare desfășurării activității de management a proiectului cod SMIS 34972”***

Ca urmare a solicitarilor de clarificări din partea unui posibil ofertant la cererea de oferte pentru atribuirea contractului de ***furnizare „Echipamente de TCC, licențe şi consumabile necesare desfășurării activității de management a proiectului cod SMIS 34972”****,* în conformitate cu prevederile art. 78 din O.U.G. nr. 34/2006 *cu privire la atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii*, potrivit căruia **autoritatea contractantă are obligaţia de a răspunde în mod clar, complet şi fără ambiguităţi, cât mai repede posibil la orice clarificare solicitată din partea operatorului economic,** vă comunicăm următoarele:

**Întrebarea 1:**

***Referitor la secţiunea Caiet de Sarcini - a) Laptop-uri, solicitaţi:***

***„Alte cerinţe.......[greutate] max 1-1,5 kg"***

***„Dimensiuni: maxim - 316x227x8,3-15,9 (mm)„***

***ÎNTREBARE: Referitor la dimensiunile solicitate: Având în vedere aceste caracteristici solicitate sunt specifice numai unui singur producător si produs - Toshiba Portage R830/Z830 (pentru verificare puteţi cauta pe Internet a dimensiunilor respective alături de valoarea greutăţii), va rugam sa reformulati cerinţa din caietul de sarcini prin adăugarea sintagmei „sau echivalent”.***

**Răspuns întrebarea 1:**

Cerinţele referitoare la dimensiunile unui laptop sunt definite raportat la dimensiunile display-ului solicitat.

**Întrebarea 2:**

***Referitor la greutatea produsului: Având în vedere faptul ca cerinţa minima solicitata restricţionează posibilitatea de ofertare a unor echipamente mai performante ca si specificaţii tehnice si anduranta mecanica, echipamente ce se încadrează in bugetul dvs previzionat pentru aceasta achiziţie, va rugam sa eliminaţi cerinţa din caietul de sarcini.***

**Răspuns întrebarea 2:**

Având în vedere scopul pentru care este utilizat un laptop, acela de a permite mobilitate în realizarea activităţilor de management pentru proiect, greutatea laptop-ului trebuie să fie cât mai mică, maxim 1 – 1,5 Kg, fără a împiedica specificaţii tehnico-funcţionale ridicate. Orice ofertă prezentată, care se abate de la prevederile Caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini.

Conținutul acestui material nu reprezintă în mod obligatoriu poziția oficială a Uniunii Europene sau a Guvernului României.